O femeie va fi urmărită penal pentru crimă. S-a drogat în timpul sarcinii.
Chelsea Becker, o femeie de 26 de ani din California, s-ar fi drogat în timpul sarcinii cu metamfetamină. În septembrie 2019, a născut un bebeluș mort. Femeia, care a pledat nevinovată, este reținută cu o cauțiune de 2 milioane de dolari.
O femeie din California care ar fi folosit metamfetamină în ultimele etape ale sarcinii – ceea ce a dus la moartea fătului ei – va fi urmărită penal pentru crimă, relatează New York Post.Chelsea Becker, de 26 de ani, a fost arestată și condamnată pentru crimă după ce a născut un bebeluș mort în septembrie 2019. Autoritățile au descoperit metamfetamină în corpul bebelușului.Femeia, care a pledat nevinovată, este reținută cu o cauțiune de 2 milioane de dolari.Procurorul general al statului California, Xavier Becerra, a încercat să pună capăt procesului penal împotriva lui Becker, potrivit publicației San Francisco Chronicle, însă Curtea Supremă s-a împotrivit.Biroul lui Becerra a argumentat că situația lui Chelsea Becker ar putea împiedica alte femei însărcinate care se luptă cu consumul de droguri să primească ajutor, sau ar putea atrage o atenție sporită a legii asupra nașterilor moarte și avorturilor spontane, a raportat presa.